Aalborg Stiftstidende, 1839-08-30
Af Helsingørs Avis optage vi følgende velkomne Efterretning: Det glæder os at kunne meddeele, at Lotteri Spillesygen i Helsingør er i den Grad bleven formindsket, at det kjendeligen spores i de herværende 3de Collectioner, og at der navnligen ved den største iblandt disse ikke nu colligeres det halve Beløb af hvad der for nogle Aar tilbage ugentlig indkom. At ville tilskrive denne Kjendsgierning ene Pressens Jøren mod Lotterispillet, formene vi vilde være en noget overilet og mindre rigtig Mening, skjøndt man vel paa den anden Side tør antage, at det Meget, der er læst og hørt om det Skuffende og Fordærvelige i dette Spil, ikke aldeles har forfeilet sin Virkning. Saameget mere tør man smigre sig med saadant partielt Resultat, som Spilleraseriet endvidere er blevet bekæmpet, deels ved et i Almindelighed vedvarende Uheld for de Spillende i de senere Aar, deels ved at man imidlertid har oplevet her i Byen adskillige forgelige Exempler paa, til hvilken grændseløs Elendighed hiint Raseri kan lede, hvorledes den berøver Familier Velfærd og Sindro, og nedstyrter forhen dygtige Mænd i den yderligste moralske Fordærvelse. (Saavidt os bekjendt, er Spillesygen ogsaa her i Aalborg i glædelig Aftagende.)J Gaarden Nr. 55 i Strandgaden paa Christianshavn, der som Tordenskjolds Bopæl er historisk- mærkværdig, fandt man for omtrent en Snees Aar siden, da Tapeterne skulde nedtages, i et Værelse paa 2 Fag paa første Sal (kaldet "Grønsalen", og netop det Værelse, som Tordenskjold, ifølge et mundtligt Sagn, selv skal have beboet) et Skib ridset ind i den hvide Væg. Gaardens daværende Eier, Hr. Joh. Fenger, lod en lille Ramme sætte om dette Skib, inden det ved nye Tapeter atter gjordes usynligt; thi det faldt ham ind, at denne lille Tegning paa Væggen heel rimeligt hidrørte fra Tordenskjolds egen Haand. J denne Gaard var det ogsaa, at Vice-Admiral Peter Tordenskjold, der havde leiet den af den Lehnske Familie, i Aaret 1720, beværtede den engelske Ambassadeur, Lord Carteret, der i lige Alder med ham (29 Aar) havde Aaret iforveien, medens han laae til Ankers for Ny-Elfsborg, indgaaet et nøie Venskab med ham. Af Gaardens ældste Adkomst=Document fra 15de Febr. 1699 seer man, at den samme Aar er bleven tilslagen Abraham Lehn, høifornemme Borger og Handelsmand i Kjøbenhavn, "som høist og meest bydende ved det derom antændte Lyses egen Udslukkelse." Følgelig har det, som man seer, dengang været Skik og Brug ved Auctioner at antænde et Lys, og kun tilstæde de Lysthavende til Bud og Overbud saa lang Tid som Ly(Rask Ugeblad.) set kunde brænde. En vel underrettet Mand paa Als, der, med Hensyn til det her Fortalte, hører til rette Vedkommende" saa godt som Nogen, har meddeelt Kbhvnsposten Følgende: For nogle Dage siden stævnedes alle Synsmænd og Forstandere (DorfVorsteher) i det hertugelige District til at møde i Tingstuen i Augustenborg. De Mødende forefandt de tvende Hofraader - Overinspecteuren og Herredsfogden – tilligemed Thing skriveren, som meddeelte Vedkommende den befaling, nøie at paasee, at der, undtagen i Henseende til de sædvanlige Communeanliggender, aldeles ingen Sammenkomster for Eftertiden holdtes af Bønderne, uden dertil i Forveien udvirket Tilladelse af Øvrigheden. Paa nærmere Forespørgsel nævnedes som utilladelige, ifølge det bekjendte Rescript, Sammenkomster til Affattelse og Jndgivelse af Petitioner til Regjeringen, Stænderne &c., samt deres Ombringelse. Nogle Enkelte forlangte en skriftlig Meddelelse af denne Befaling, hvilket Hofraaderne meente var aldeles overflødigt; men da man gjentagende paastod det, blev det omsider lovet, at befalingen skulde blive skriftlig meddeelt dem, hvilket ogsaa senere er skeet i Form af en Forholdsordre." – Samme Mand fortæller videre: "Bønderne have i denne Tid paany forlangt af Overretten Udskrifter af den siden 1806 mellem Hertugen og Bønderne fra Tid til anden verserende Retssag, angaaende Hoveri-Pengene, og dette deres Forlangende er netop for kort Tid siden tilstillet Hertugen til Betænkning. Bønderne pleie ved slige Leiligheder at holde Forsamlinger, for at aftale det Fornødne, og man maa nu beklage, at den formastelige, men maaskee noget undskyldelige, Tro har udbredt sig blandt Bønderne, at den nærmeste Aarsag til hiin ovennævnte Forholdsregel skulde være, at foranledige slige Forsamlinger for Fremtiden hævede. Bønderne havde, som bekjendt, tidligere begyndt paa at petitionere til Stænderne imod Hertugen, men denne har aldrig været nogen stor Ynder af den Folket lovlig indrømmede Petitionsret, og der vil ved næste Stænderforsamling neppe indkomme en eneste Petition fra det hertugelige District."Man har i Helsingør og i Kjøbenhavn i denne Tid aabnet Subscription for at samle Midler til at bevare og vedligeholde Kjøbenhavns Borgerdydskoles og Helsingørs lærde Skoles hedengangne Rectors, Jens Berthel Møllers Grav, og til, da Gravstedet ellers om nogle Aar hjemfalder til Kirken, at forekomme, at evig Glemsel skal bedække det Muld, til hvilket saa mange dyrebare Erindringer ere knyttede." J Kjøbenhavn er Subscriptionsplanen henlagt hos Cancelliraad, Procurator Delbanco. (Hels. Av.)